《寄题清高亭》
明代·陶安

不受尘所浊，应无物与齐。一天秋月爽，千嶂晓云低。

汲水瓢堪饮，乘风杖独跻。超然胸次远，境胜畅幽栖。

作者简介：（1315—1371）明太平府当涂人，字主敬。元顺帝至正四年举人。授明道书院山长，避乱家居。朱元璋取太平，安出迎，留参幕府，任左司员外郎。洪武元年任知制诰兼修国史，寻出任江西行省参知政事，卒官。有《陶学士集》。